OpenLLM-France/wikimedia huggingface dataset:
# Hildebrand

Hildebrand és un personatge de la mitologia germànica, incorporat a la mitologia escandinava, en nòrdic antic és Hildibrandr. El mot "Hild" significa batalla i "Brand" espasa. Encara que s'associa a personatges històrics dels segles V i VI com Teodoric el Gran o Odoacre, no s'ha pogut identificar com un personatge històric.
Hildebrand era un rei guerrer, que portava al seu escut vermell els retrats de tots els guerrers que havia mort. Apareix en tres famosos cançons: Cançó d'en Hiltibrant, Cançó dels Nibelungs i la cançó escandinava la Cançó de Mort d'en Hildebrand de l'Ásmundar saga kappabana. També apareix com Hildiger a Gesta Danorum.
A La Cançó d'en Hiltibrant, Hildebrand lluita contra el seu fill Hadubrand esdevenint l'armer de Dietrich, perquè es veu obligat a abandonar casa seva, la seva dona i el seu fill. Trenta anys després, Hildebrand torna i es troba que Hadubrand, el seu fill, governa la seva terra i està liderant l'exèrcit contra els invasors. Els dos líders dels exèrcits es troben, com era habitual en aquelles contrades i època i es llisten els respectius arbres genealògics per evitar que algú mati un parent seu.
Hadubrand afirma que és el fill d'Hildebrand, però pensa que el seu pare és mort, i que el guerrer que té davant seu utilitza el nom d'Hildebrand per enganyar-lo. A Hildebrandslied es diu com pare i fill lluiten, perquè Hildebrand ha de matar el seu fill o el seu fill el matarà, però al text original falta el final, s'ha perdut.
A la cançó norrena "Cançó de Mort d'en Hildibrandr", continguda a l'Ásmundar saga kappabana s'explica el final de la història, Hildebrand lluita contra un mig-germà seu i és ferit mortalment i que l'escut li rodola prop del cap i a l'escut també hi ha el retrat del seu fill, Hadubrand. Moribund, li prega al seu mig-germà que cobreixi el seu cos i l'enterri adequadament.

## Referències

* ↑ Norman, Frederick. «Hildebrand and Hadubrand». A: Three Essays on the 'Hildebrandslied' (en anglès), 1973, p.47.
* ↑ Bostock, J. Knight. A Handbook on Old High German Literature. 2a edició, 1976, p. 64f. ISBN 0-19-815392-9.
* ↑ Viking and medieval Scandinavia (en anglès). Brepols, 2007, p. vol.3, p.168.
# Hildebrandtia ornatissima

Hildebrandtia ornatissima és una espècie de granota que viu a Angola.

## Referències

* Poynton, J.C. 2004. Hildebrandtia ornatissima. Llista Vermella d'Espècies Amenaçades de la UICN 2006. Consulta: 20 d'abril del 2008.
# Haviland (Kansas)

Haviland és una població dels Estats Units a l'estat de Kansas. Segons el cens del 2000 tenia 612 habitants.

## Demografia

Segons el cens del 2000, Haviland tenia 612 habitants, 207 habitatges, i 146 famílies. La densitat de població era de 502,8 habitants/km².
Dels 207 habitatges en un 32,4% hi vivien nens de menys de 18 anys, en un 58,9% hi vivien parelles casades, en un 8,7% dones solteres, i en un 29% no eren unitats familiars. En el 27,5% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,08.
Per edats la població es repartia de la següent manera: un 25,2% tenia menys de 18 anys, un 17,8% entre 18 i 24, un 19,4% entre 25 i 44, un 22,4% de 45 a 60 i un 15,2% 65 anys o més.
L'edat mediana era de 33 anys. Per cada 100 dones de 18 o més anys hi havia 91,6 homes.
La renda mediana per habitatge era de 29.821 $ i la renda mediana per família de 36.250 $. Els homes tenien una renda mediana de 30.179 $ mentre que les dones 18.214 $. La renda per capita de la població era de 12.075 $. Entorn del 6,6% de les famílies i l'11,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Haviland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Haviland». American Fact Finder. Oficina del Cens dels Estats Units, 12-01-2010.
# Haviland

«Haviland» té aquests significats:
* Haviland (Kansas)
* Haviland (Nova York)
* Haviland (Ohio)
# Hintonia

«Hintonia» té aquests significats:
* Hintonia candens, gènere de peixos
* Hintonia (planta), gènere de plantes de la família de les rubiàcies
# Haplochromis dichrourus

Haplochromis dichrourus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 18,6 cm de longitud total.

## Distribució geogràfica

Es troba al llac Victòria (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Haplochromis dolorosus

Haplochromis dolorosus és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12 cm de longitud total.

## Distribució geogràfica

Es troba al riu Chambura (Àfrica oriental).

## Referències

* 1 2 FishBase (anglès)

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). 2a edició. TFH Publications, 1993. ISBN 9780793800261.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* van Oijen, M.J.P., J. Snoeks, P.H. Skelton, C. Maréchal i G.G. Teugels, 1991. Haplochromis. p. 100-184. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hoofdwacht (Haarlem)

Hoofdwacht és un monument històric (Monument Nacional) i antiga presó de la plaça del mercat central (Grote Markt) de Haarlem (Països Baixos).

## Història

Hoofdwacht va ser construït al segle xiii i és considerat l'edifici més antic de Haarlem. Les marques de la paret indiquen que és un dels edificis més antics de la ciutat. De 1250 a 1350 va allotjar el primer ajuntament de la ciutat. Una placa de sobre de la porta diu:
| « | (neerlandès) Wanneer de Graef hier op het Sand Sijn Princenwoning had geplant, So was dit loflijk oud gesticht. Tot Haerlems Raedhuys opgericht | » |
Això vol dir que aquest edifici va ser utilitzat com a sala de reunions de l'Ajuntament cada vegada que el comte d'Holanda es quedava a l'edifici de l'Ajuntament, situat a la mateixa plaça Grote Markt. Després, diverses famílies importants de la ciutat van viure-hi. La part inferior de la casa va ser utilitzada com a impremta, magatzem i instal·lació on guardar cervesa. L'humanista Dirck Volckertszoon Coornhert també va treballar-hi. La façana barroca data de cap a 1650.
El 17 de maig 1755 Hoofdwacht va ser comprat pel municipi per servir com a seu dels guàrdies de la ciutat (schutterij). L'edifici comptava amb una garjola a la part superior, fins que va ser construïda la presó al costat oriental del riu Spaarne el 1899. Abans de 1755 els presoners eren tancats al soterrani de l'ajuntament, un lloc que sovint era molt humit. El fet de moure els presoners dalt de l'edifici va representar una millora en les seves condicions de vida.
Des de 1919 l'edifici és de l'associació d'història Historische Vereniging Haerlem, que l'utilitza actualment per a reunions i petites exposicions públiques sobre la història de Haarlem. De maig a setembre està oberta al públic.

## Referències

* ↑ Beschrijving der Nederlanden (en neerlandès). Laarman, 1841, p. 86.

## Enllaços externs

* Historische Vereniging Haerlem (neerlandès)
# Hoodoo

El Hoodoo o Voodoo de Nova Orleans és una forma de màgia utilitzada per la població afroamericana del sud dels EUA Aquesta màgia, també coneguda com a encanteri, inclou la tradició de la pràctica de màgia que es va desenvolupar a partir del sincretisme d'un nombre de diferents cultures i tradicions màgiques portades des d'Àfrica.
El Hoodoo incorpora pràctiques tradicionals de diverses religions com les religions tradicionals africanes, pràctiques dels indígenes d'Amèrica, tradicions d'alguns països d'Europa i pràctiques màgiques de grimori. Si bé les pràctiques populars com el Hoodoo són fenòmens culturals, la qual cosa és especialment innovador en aquesta tradició és la "extraordinàriament eficaç utilització de figures bíbliques" en les seves pràctiques i en la vida dels seus practicants.
La paraula Hoodoo va ser documentada per primera vegada en anglès nord-americà en 1875 i va ser classificada com un nom o un verb transitiu. El Hoodoo és sovint utilitzat per descriure un encanteri o poció, però també pot ser utilitzat com un adjectiu per descriure a un practicant. Alguns sinònims regionals per Hoodoo són: invocació, encanteri o bruixeria.
No són tots sinònims, no obstant això. Per exemple, bruixeria com a sinònim és problemàtic, en el sentit que pot implicar un judici moral negatiu sobre la pràctica del Hoodoo, o pot ser confós amb la contemporània religió Wicca. D'altra banda, es considera que un metge Hoodoo no s'ha d'entendre com un rootworker, si ell o ella no utilitza les arrels i les herbes en les seves pràctiques màgiques. Per tant, el rootwork (treball d'arrel) pot entendre's com una subcategoria o un tipus de pràctica del Hoodoo.

## Vegeu també

* Voodoo
* Religions africanes tradicionals
* Wicca

## Referències

* ↑ Smith, Theophus H. 1994.
* ↑ Per exemple, el grup Creedence Clearwater Revival, a la seva cançó "Nascut al Bayou," al vers: "Encara puc sentir aquell gos vell bordant, perseguint-hi un Hoodoo", fa referència a un metge Hoodoo; algú que fa pràctiques Hoodoo.
* ↑ Merriam Webster Online Arxivat 2011-01-02 a Wayback Machine.
* ↑ Hyatt, Harry Middleton. 1970-1978.

## Enllaços externs

* Hoodoo: A New World Name of an Ancient African Tradition
* Hoodoo: About.com Interview with Mama Zogbe
* Lucky Mullo Hoodoo Rootwork Hour with Dr. Christos Kioni
* Hoodoo,_Rootwork,_Conjuri,Obeah en Open Directory Project.
* Hoodoo in Theory and Practice, Llibre virtual per Catherine Yronwode
# Herreros

«Herreros» té aquests significats:
* Herreros de Suso, municipi de la província d'Àvila a la comunitat autònoma de Castella i Lleó
* Manuel Herreros Casas o Champi Herreros (Villarrobledo, 1963), pilot de motociclisme valencià
* Óscar Herreros Hernández (Autol, 1972), futbolista riojà que ocupa la plaça de defensa
* Tomás Herreros Miguel (Logroño, 1877 - Barcelona, 1937), dirigent anarcosindicalista
* Toni Herreros (Ponts, 1972), esportista noguerenc que ha competit com a canoer d'eslàlom
# Hispanopithecus crusafonti

Hispanopithecus crusafonti és una espècie d'hispanopitec trobada a la zona del Vallès Occidental, a Catalunya.
Segons un estudi del 1994, aquesta espècie seria un sinònim de Dryopithecus laietanus.
Segons aquest estudi:
| « | (1) No hi ha proves morfològiques o mètriques convincents per donar suport al reconeixement de més d'una espècie de Dryopithecus a la depressió del Vallès-Penedès, (2) Tot el material del Vallès-Penedès es pot atribuir a D. laietanus (Villalta i Crusafont, 1944) (3) L'espècie D. crusafonti Begun, 1992 es considera insuficientment diferent de D. laietanus, i és reconegut aquí com a sinònim tardà d'aquest últim, i (4) La mandíbula d'El Firal dels Pirineus espanyols correspondria a Dryopithecus fontani. | » |
Tanmateix, estudis més recents el consideren una espècie a part dins del gènere Hispanopithecus.

## Referències

* ↑ Journal of Human Evolution, Volume 31, Issue 2, August 1996, Pages 129-141 Ribot F., Gibert J., Harrison T.
* ↑ Alba et al., 2012, p. 1.

## Bibliografia

* Alba, D. M.; Almécija, S.; Casanovas-Vilar, I.; Méndez, J. M.; Moyà-Solà, S. «A Partial Skeleton of the Fossil Great Ape Hispanopithecus laietanus from Can Feu and the Mosaic Evolution of Crown-Hominoid Positional Behaviors» (en anglès). PLoS ONE, 7, 6, 2012, pàg. e39617. DOI: 10.1371/journal.pone.0039617.
# Hispasat AG1

Hispasat Advanced Generation 1 (Hispasat AG1), també designat Hispasat 36W-1, és un satèl·lit de comunicacions espanyol que forma part de la flota d'Hispasat. Va ser llançat amb èxit al GTO el 28 de gener de 2017 amb un coet Soiuz-2 des del Port Espacial Europeu de Kourou. Aquest va ser el primer llançament d'un Soiuz des de la Guiana Francesa.
El satèl·lit va ser construït per l'empresa espacial alemanya OHB System. És el primer satèl·lit basat en el nou model de satèl·lit SmallGEO, que també s'utilitzarà per a altres missions. Després d'uns 25 anys, es va tornar a llançar un satèl·lit de telecomunicacions desenvolupat i construït a Alemanya.
Hispasat 36W-1 té 20 transpondedors de banda Ku i 3 de banda Ka. La càrrega útil del satèl·lit va ser subministrada per Tesat-Spacecom.
El satèl·lit servirà a Espanya, Portugal i Amèrica.

## Referències

* ↑ Gunter Krebs. «Hispasat 36W-1 (Hispasat AG1)». Gunter's Space Page.
* ↑ Clark, Stephen. «Soyuz rocket supplies sendoff for multi-national telecom payload», 28-01-2017. [Consulta: 29 gener 2017].
* ↑ Chris Bergin and William Graham. «Arianespace Soyuz ST-B launches Hispasat 36W-1». nasaspaceflight.com, 27-01-2017.
* ↑ SmallGEO's first flight reaches orbit, esa.int
* ↑ Hispasat 36W-1, hispasat.com
* ↑ Hispasat H36W-1, ohb-system.de
* ↑ «SmallGEO». ESA, 24-05-2013. [Consulta: 7 setembre 2013].
# Iarak-Txurma

Iarak-Txurma - Ярак-Чурма (rus) - és un poble de la República del Tatarstan, a Rússia. El 2010 tenia 156 habitants.

## Referències

* ↑ «Yarak-Churma». GeoNames. [Consulta: 18 agost 2013].
# Ikastolen Elkartea

Ikastolen Elkartea és una confederació d'ikastoles presents a tot el País Basc i d'un parell a l'exterior (Necochea i Boise).

## Referències

* ↑ «Ikastolen Elkartea: "Ez gaude prest herritik eta herriarentzat sortutako hezkuntza proiektuak ezein administrazioren esku uzteko"». Argia, 21-12-2020. [Consulta: 3 octubre 2023].
* ↑ «Tellitu deja la presidencia de Ikastolen Elkartea» (en castellà). Noticias de Guipuzcoa, 08-06-2023. [Consulta: 3 octubre 2023].
* ↑ «Las ikastolas se niegan a remitir a otros centros al alumnado que ha quedado fuera por los nuevos criterios» (en castellà). EiTB, 30-03-2023. [Consulta: 3 octubre 2023].

## Vegeu també

* Seaska
# Iaroslàvskoie

Iaroslàvskoie (en rus: Ярославское) és un poble de l'óblast de Sverdlovsk, a Rússia, segons el cens del 2010 tenia 241 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский» (en rus). Информация о Свердловской области. Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Helen Andelin

Helen Berry Andelin (Mesa, Arizona, 22 de maig de 1920 – Pierce City, Missouri, 7 de juny del 2009) fou la fundadora del Moviment de Feminitat Fascinant que es va originar a partir dels cursos per a dones casades que ella mateixa impartia a principis de 1960. Ha estat una figura polèmica entre els moviments feministes degut al seu recolzament dels valors i rols tradicionals dins del matrimoni.

## Biografia
### Primers anys

Helen va néixer l'any 1920, filla del Dr. Herbert i d'Anna May Berry, fou la més jove de set fills educats i criats en la religió mormona. Es va graduar al Phoenix Union High School i va assistir a la Universitat Brigham Young, on va acabar el grau en Economia Domèstica.

### Familia

A la Universitat Brigham Young, va conèixer a Aubrey Passey Andelin amb qui es va casar, aquest era fill d'Aubrey Olof i Gladys Passey Andelin. Aubrey es va graduar a l'Escola d'Odontologia de la Universitat del Sud de Califòrnia i fou odontòleg a Califòrnia durant molts anys. Helen i el seu marit van ser els pares de vuit fills, quatre nois i quatre noies, alguns dels quals van esdevenir professionals reconeguts en els seus camps.. Els seus fills inclouen diversos personatges coneguts en els seus propis camps.

### Feminitat Fascinant

Helen Andelin va escriure el llibre Feminitat Fascinant el 1963, fruit de les classes d'enriquiment del matrimoni que ella impartia a Califòrnia. Va crear la seva editorial Pacific Press amb el seu marit i va vendre les primeres còpies del seu llibre que al llarg del temps ha arribat a vendre milions d'exemplars. Va basar les classes i el seu llibre en una sèrie de fullets que es van publicar en els anys 1920 i 1930 i en la Biblia. El seu moviment va començar amb grups petits dins de l'església local i va arribar a liderar una organització educativa que actuava a tot el territori dels Estats Units.
La ideologia dels seus seminaris i del seu llibre és un retorn als valors tradicionals, animant les dones a no tenir carreres i esdevenir, al seu lloc bones mares i mestresses de casa i esposes obedients.

## Referències

* ↑ http://familytreemaker.genealogy.com/users/m/a/a/Jeffrey-G-Maass/GENE12-0017.html#CHILD110
* ↑ «Helen B. Andelin Papers». Arxivat de l'original el 2010-06-15. [Consulta: 30 juny 2010].
* ↑ «FamilySearch.org - Search». Arxivat de l'original el 2008-05-13. [Consulta: 30 juny 2010].
* ↑ Neuffer, Julie Debra «Helen Andelin and the Fascinating Womanhood Movement». University of Utah Press, 2015. Project MUSE.

## Enllaços externs

* Helen B. Andelin Papers Arxivat 2010-06-15 a Wayback Machine. – Col·leccions Especials de la Llibreria de la Universitat de Utah Marriott
# Helen Boughton-Leigh

Helen Boughton-Leigh (Cleveland, 15 de gener de 1906 - Palm Springs, 28 de desembre de 1999) va ser una esquiadora alpina estatudinenca, que va competir durant la dècada de 1930.
Després de casar-se per primera vegada va adoptar la nacionalitat britànica. Amb aquesta nacionalitat va prendre part al Campionat del Món d'esquí alpí de 1933, on guanyà la medalla de plata en la competició d'eslàlom. El 1934 es va divorciar i recuperà la nacionalitat estatudinenca el 1935. Amb aquesta nacionalitat va prendre part en els Jocs Olímpics d'Hivern de Garmisch-Partenkirchen de 1936, on fou vint-i-unena en la prova combinada d'esquí alpí.

## Referències

* ↑ «BOUGHTON-LEIGH Helen - Athlete Information». [Consulta: 22 desembre 2020].
* ↑ Helen Boughton-Leigh a Sports Reference (arxivat)
* ↑ «Olympedia – Helen Boughton-Leigh». [Consulta: 22 desembre 2020].
# Yushania chungii

La Yushania chungii és una espècie de bambú del gènere Yushania de la família de les poàcies, ordre de les poals, subclasse Commelinidae, classe Liliopsida, divisió dels magnoliofitins. Sinònims: Arundinaria chungii Keng, Sinarundinaria chungii (Keng) Keng f. (Wang), Yushania brevipaniculata (Hand.-Mazz.) T.P. Yi.

## Descripció

Creix fins a 2-2,5 m d'alçada, amb troncs d'entre 5 i 10 mil·límetres de diàmetre. Suporta temperatures d'entre el -12 i els -18 °C. Els seus brots són comestibles i una important font d'alimentació per al panda gegant.
Es fa en altituds d'entre 1.800 a 3.800 m. a la part occidental de Sichuan, a la Xina. El seu nom xinès és da jian zhu, i és una espècie amenaçada per la rompuda de terres per a l'agricultura Arxivat 2008-04-02 a Wayback Machine..
Té una variant cultivada anomenada Y. chungii "Wolong" (Descripció i fotografies Arxivat 2007-02-08 a Wayback Machine.).

## Enllaços externs

* Breu descripció (anglès)
* Breu descripció i fotografia (alemany)
* Descripció de la Yushania chungii -com a Y.brevipaniculata- a Flora of China (anglès)
# Atano III

«Atano III» té aquests significats:
* Atano III sobrenom de Mariano Juaristi Mendizabal, pilotari basc
* Frontó Atano III de Sant Sebastià, rebatejat així per homenatjar el pilotari homònim
# Paratelmatobius mantiqueira

Paratelmatobius mantiqueira és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B. & Garcia, P. 2004. Paratelmatobius mantiqueira. Llista Vermella d'Espècies Amenaçades de la UICN 2006. Consulta: 16 de gener de 2008.
# Boaz Myhill

Boaz Myhill és un futbolista gal·lès (Modesto, Califòrnia, 9 de novembre de 1982), de pare estatunidenc i de mare gal·lesa. Actualment juga com a porter al Hull City AFC.

## Carrera esportiva
### Aston Villa

Boaz Myhill va arribar al Aston Villa FC a l'edat de 12 anys.
El gener del 2002, quan tenia 19 anys, va anar cedit al Stoke City FC, per ser reserva del primer porter, Neil Cutler. Però va retornar al Aston Villa FC al cap de poques setmanes.
Després de la seva estada al Stoke City FC, Boaz Myhill va anar cedit tres mesos al Bristol City FC.
# Pierre-Gabriel Buffardin

Pierre-Gabriel Buffardin (Toló, 24 de març de 1693 - París, 13 de gener de 1768) fou un gran virtuós flauta francesa del barroc.
Buffardin va ser nomenat el 26 de novembre de 1715 flautista solista de la Reial Orquestra Electoral Saxona de Dresden. Buffardin va ser professor de Johann Joachim Quantz durant quatre mesos. També hi havia el germà gran de Johann Sebastian Bach, en Johann Jacob Bach, entre els seus alumnes, a qui havia conegut a Constantinoble. Von Quantz té declaracions que emfatitzen l'extraordinari virtuosisme del seu art. Buffardin devia gaudir d'una gran estima a la cort saxona, ja que el seu sou es va duplicar el 1741.
El 23 de juny de 1749 Buffardin es va retirar i aviat es va traslladar amb la seva família a París.

## Obres

L'única obra autènticament autèntica és la seva "Sonata de flauta". També se li acredita un "Concert per a la flauta en Menor", així com un altre Concert en re menor que es troba entre la música anònima de la "Dresden Hofkapelle".

## Bibliografia

* Ingrid Kollpacher-Haas: Pierre-Gabriel Buffardin: Sein Leben und Werk. In: Studien zur Musikwissenschaft, 25 (1962), S. 298–306.
* Edward R. Reilly: Buffardin, Pierre-Gabriel. In: Grove Music Online (englisch; Abonnement erforderlich).
* Dieter Härtwig: Buffardin, Pierre-Gabriel. In: MGG Online (Abonnement erforderlich).
* Kristina Funk-Kunath: Spurensuche – Ein unbekanntes Porträt von Pierre Gabriel Buffardin. In: Bach-Jahrbuch 104 (2018), S. 225–233.